₹16 करोड़ का कलेक्शन किया; दो दिनों में ₹27 करोड़ हुई कमाई; बॉक्स ऑफिस पर शुरुआत शानदार
Rocky Aur Rani Ki Prem Kahani Box Office Collection Update 2 रॉरॉकी और रानी की प्रेम कहानी ने रिलीज के दूसरे दिन यानी शनिवार को 16 करोड़ रुपए का कलेक्शन किया है। दो दिनों में फिल्म का टोटल कलेक्शन 27.10 करोड़ रुपए हो गया है। फिल्म के लिए यह शानदार शुरुआत कही जा सकती है। बिना
रॉकी और रानी की प्रेम कहानी ने रिलीज के दूसरे दिन यानी शनिवार को 16 करोड़ रुपए का कलेक्शन किया है। दो दिनों में फिल्म का टोटल कलेक्शन 27.10 करोड़ रुपए हो गया है।
फिल्म के लिए यह शानदार शुरुआत कही जा सकती है। बिना किसी हॉलीडे के भी फिल्म ने दो दिनों में अच्छी कमाई कर ली है। आज यानी रविवार को फिल्म के कलेक्शन में भारी उछाल देखने को मिल सकती है।
रविवार को 18-20 करोड़ तक कमा सकती है फिल्म 
इंडस्ट्री ट्रैकर sacnilk के मुताबिक, फिल्म ने दूसरे दिन 16 करोड़ रुपए कमाए हैं। वहीं फिल्म ने पहले दिन 11.10 करोड़ की ओपनिंग ली थी। फिल्म को लेकर दर्शकों का रिस्पॉन्स पॉजिटिव है। करण जौहर की इस फैमिली ड्रामा फिल्म को लोग पसंद कर रहे हैं।
रविवार को फिल्म की कमाई में और उछाल देखने को मिल सकती है। रविवार की छुट्टी और पॉजिटिव वर्ड ऑफ माउथ के चलते ऐसा अनुमान है कि फिल्म 18 से 20 करोड़ रुपए तक कमा सकती है।
इस तरह फिल्म 40 करोड़ रुपए से ज्यादा फर्स्ट वीकेंड कलेक्शन कर लेगी।
ओपेनहाइमर और बार्बी से कोई खास नुकसान नहीं हुआ
रॉकी और रानी की प्रेम कहानी को ओपेनहाइमर और बार्बी से कोई खास नुकसान नहीं हुआ है। ओपेनहाइमर अब इंडियन बॉक्स ऑफिस पर स्लो हो गई है। हालांकि शनिवार को इसने 7.25 करोड़ का कलेक्शन किया है। बार्बी और ओपेनहाइमर मल्टीप्लेक्स और अर्बन ओरिएंटेड फिल्में हैं।
फैमिली फिल्म होने की वजह से रॉकी और रानी की प्रेम की कहानी ने एक अलग ऑडियंस की तरफ अपना ध्यान आकर्षित कराया है।
रणवीर सिंह की पिछली दो फिल्में डिजास्टर, अब रॉकी-रानी से उम्मीदें
रणवीर सिंह की पिछली दो फिल्में सुपर फ्लॉप रही हैं। रोहित शेट्टी के डायरेक्शन वाली फिल्म सर्कस सिर्फ 35.65 करोड़ रुपए ही कमा सकी थी। जयेशभाई जोरदार की स्थिति तो उससे भी खराब थी। बॉक्स ऑफिस पर इसने सिर्फ 15.59 करोड़ रुपए ही जुटा पाए थे। 83 और गली बॉय जैसी फिल्मों ने अच्छा कारोबार किया था।
अब रणवीर को रॉकी और रानी की प्रेम कहानी से काफी उम्मीदें हैं। फिल्म ने शुरुआत तो अच्छी कर दी है, अंजाम भी बेहतर होना चाहिए।
आलिया भट्ट की पिछली फिल्मों का रिकॉर्ड 50-50
आलिया भट्ट की पिछली कुछ फिल्में हिट रही हैं। उनकी फिल्म ब्रह्मास्त्र ने 257.44 करोड़ का कलेक्शन किया था। हालांकि फिल्म के बजट के हिसाब कलेक्शन बेहतर नहीं था। गंगूबाई काठियावाड़ी जरूर हिट साबित हुई थी। इसके अलावा राजी सुपरहिट थी, लेकिन कलंक फ्लॉप हो गई थी।
178 करोड़ में बनी है फिल्म, 160 करोड़ रिलीज के पहले कमाए
फिल्म ने अपनी रिलीज से पहले ही 90% बजट की रिकवरी की है। फिल्म का टोटल बजट 178 करोड़ रुपए है। फिल्म ने अब तक डिजिटल राइट्स से 80 करोड़ और सेटेलाइट राइट्स से 50 करोड़ रुपए की कमाई कर ली है।
इसके अलावा मेकर्स ने इसके म्यूजिक राइट्स को 30 करोड़ रुपए में बेचा है। इन सबको मिलाकर अब तक 160 करोड़ की रिकवरी हो चुकी है। अब ये देखना दिलचस्प होगा कि फिल्म टिकट खिड़की पर कितनी कमाई कर पाती है।